**« Педагог қандай болуы керек »**

Маған жақсы**мұғалім**бәрінен де қымбат,

 өйткені**мұғалім –** мектептің жүрегі.
**Ыбырай Алтынсарин**

  «Адамның адамшылығы-жақсы ұстаздан» деп ұлы Абай атамыз айтқандай, мұғалім тәрбиесі мен өнегесі оқушының болашақ азығы. Менің пікірімшe, мұғaлім бoлу үшін жан-жақты бoлу қажет. Мектепке алғаш қадам басқан оқушы, мінезі жағынан әр түрлі болып келеді. Алғашқы ұстазы кең, жылы жүзімен қарсы алып, жылы лебізін білдіру қажет. Алғашқы күннен мейірімділік пен жылулықты сезген оқушылардың ынтасы, оқуға деген қызығушылықтары оянады. Әрбір ұстаз күні бүгінге дейін бар білгенін шәкірттерінің бойына дарытуды мақсат етеді.

 Мұғалім ата-аналарының сүйкімді де, қылықты ұл-қыздарының оқу-тәрбие жұмысымен айналыса алатын бір-бірден тұлға. Оқушыларды білімді, саналы, тәртіпті, еңбекқор, ұйымшыл, үлкен-кішіні сыйлай алатын дәрежеге жеткізе алады.

Әрине, білімнің адам басында сақталатыны рас. Бірақ, оны сақталу дәрежесіне жеткізу үшін қаншама іс-әрекеттердің орындалуы керек екенін ұмы­т­пау­ға тиіспіз.

 Тәрбие отбасынан басталады. Саналы да, білімді болашағын қалыптастыру әрбір ата-ананың міндеті, парызы. Баланың оқуы мен тәрбиесіне отбасыда әсерін тигізіп жатады. Тәрбие мен білім үнемі қатар жүретін үрдіс, баланың үлгерімінің төмендеу себептерінің бірі де осы болуы мүмкін. Ата-ана баланың мектепте алған біліміне немқұрайлы қарайтын болса, баланыңда оқуға деген көзқарасы сол қалыпта қалыптасады.  Сондықтан да мұғалім ата-анамен тығыз байланыста болуы қажет. Оқушыны тек білім жағынан бақылап қана қоймай, сабақтан тыс уақытта да басқа қырынан танылуына көмек көрсете білу керек.